31.		Podanie námietky proti rozhodnutiu o zúčtovaní odvodov
(§ 6, 8, 9, 17 zákona č. 235/2012 Z. z. o osobitnom odvode z podnikania v regulovaných odvetviach)a o zmene a doplnení niektorých zákonov v z.n.p.)
Energo, a.s., Riečna 23, Bratislava, IČO, DIČ, IČ DPH 
Doporučene
Úrad pre vybrané hospodárske subjekty Bratislava 
Radlinského 37, 817 73 Bratislava 
Bratislava, 5. 5. 2022
Vec:		Podanie námietky proti rozhodnutiu o zúčtovaní odvodov za odvodové obdobie 2021 
Podľa § 8 ods. 6 zákona č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v z.n.p. (ďalej len „zákon o osobitnom odvode“) podávame ako regulovaná osoba v ustanovenej lehote námietku proti rozhodnutiu o zúčtovaní odvodov za odvodové obdobia roku 2021. Daňový subjekt ako regulovaná osoba po doručení tohto rozhodnutia zistil, že správca odvodu nesprávne vypočítal odvod, keď pri výpočte odvodu použil nesprávnu sadzbu odvodu pre rok 2021, čo malo za následok zvýšenie sumy nedoplatku na odvode za rok 2021,keď namiesto sadzby odvodu vo výške 0,00363 platná pre rok 2021, uplatnil sadzbu dane vo výške 0,00545 platná pre odvodové obdobie roka 2020.
Na základe uvedeného zistenia, žiadane správcu odvodu o zrušenie tohto rozhodnutia a vydanie nového rozhodnutia o zúčtované odvodov za odvodové obdobia patriace do účtovného obdobia 2021 s použitím správnej sadzby odvodu podľa § 6 nadväzne na § 14 ods. 5 zákona o osobitnom odvode. 
Zároveň žiadame o vrátenie pomernej časti zaplateného nedoplatku zo zúčtovania odvodov, ktoré sme zaplatili do 15 dní odo dňa doručenia rozhodnutia o zúčtovaní odvodov. 
JUDr. Ján Polesný 
splnomocnený zástupca spoločnosti
Poznámka k zúčtovaniu odvodov podľa zákona č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v z.n.p. (ďalej len „zákon o osobitnom odvode“)
Zákon o osobitnom odvode je účinný od 1. 9. 2012; vzťahuje sa na osoby alebo organizačné zložky zahraničnej osoby, ktoré majú postavenie regulovanej osoby a podnikajú na území SR na základe oprávnenia na výkon činnosti podľa § 3 ods. 1 zákona o osobitnom odvode v oblasti, napr. energetiky, poisťovníctva, poštových služieb, elektronických komunikácií a v ďalších oblastiach. Tieto oprávnenia vydáva príslušná autorita, ktorými sú príslušné Úrady, napr. Úrad pre reguláciu sieťových odvetví podľa osobitného predpisu, Úrad pre reguláciu elektronických komunikácií a poštových služieb podľa osobitného predpisu, Národná banka Slovenska. 
Podľa § 4 zákona o osobitnom odvode vzniká regulovanej osobe povinnosť platiť odvod, ak základ odvodu, ktorým je výsledok hospodárenia vo výške 3 mil. €.
Podľa § 5 zákona o osobitnom odvode základom odvodu je výsledok hospodárenia, ktorý regulovaná osoba uvádza na r. 100 daňového priznania k dani z príjmov vynásobený koeficientom. 
Podľa § 5 ods. 5 koeficient na účel výpočtu základu odvodu sa vypočíta ako podiel výnosov z regulovanej činnosti k celkovým výnosom dosiahnutých za odvodové obdobia, ktoré patria do účtovného obdobia, za ktoré je vykázaný výsledok hospodárenia použitý na výpočet základu odvodu.
Sadzbu odvodu upravuje § 6 zákona o osobitnom odvode a je vo výške 0,0726 nadväzne na § 14, ktoré upravuje výšku sadzbu odvodu na odvodové obdobia počnúc rokom 2016.
Výpočet odvodu upravuje § 7 a 14 zákona o osobitnom odvode a vypočíta sa ako súčin sadzby odvodu a základu odvodu prepočítaného koeficientom.
Podľa § 9 zákona o osobitnom odvode správca odvodu vypočíta zo základu odvodu podľa § 5 tohto zákona odvody za všetky odvodové obdobia patriace do príslušného účtovného obdobia a vydá do konca kalendárneho mesiac nasledujúceho po mesiaci, v ktorom regulovaná osoba predložila účtovnú závierku rozhodnutie o zúčtovaní odvodov, v ktorom uvedie výšku preplatku alebo výšku nedoplatku zo zúčtovania odvodov.
Podľa § 8 ods. 6 môže regulovaná osoba do ôsmich dní po doručení rozhodnutia podať námietku ako opravný prostriedok, ktorá nemá odkladný účinok. Správca odvodu môže do 15 dní rozhodnúť o námietke, ak nevyhovie v plnom rozsahu, námietku postúpi na rozhodnutie finančnému riaditeľstvu a o tom upovedomí regulovanú osobu, ktoré rozhodne o námietke do 15 dní odo dňa, keď mu bola námietka postúpená. Finančné riaditeľstvo napadnuté rozhodnutie v odôvodnených prípadoch zmení, inak námietku zamietne. 
Podľa § 12 ods. 1 tohto zákona sa pri správe odvodu postupuje podľa daňového poriadku primerane, ak zákon o osobitnom odvode neustanovuje inak. 
Podľa § 10 ods. 4 zákona o osobitnom odvode sa pri vrátení preplatku zo zúčtovania odvodov, alebo pomernej časti zaplateného nedoplatku postupuje podľa § 79 daňového poriadku, t. j. ako pri vrátení daňového preplatku.

§ 16a zákona č. 289/2008 Z. z. o používaní elektronickej registračnej pokladnice
Správne delikty
Správneho deliktu sa dopustí ten, kto
a)	nepoužil elektronickú registračnú pokladnicu alebo pokladnicu e-kasa klient na evidenciu tržby podľa § 3 ods. 1 prvej vety alebo prijme tržbu na základe dokladu vyhotoveného elektronickou registračnou pokladnicou alebo pokladnicou e-kasa klient, ktorý nie je pokladničným dokladom, uvedie v žiadosti nepravdivú informáciu o dostupnosti internetového signálu na predajnom mieste podľa § 3a ods. 1 alebo nesplní povinnosť podľa § 3a ods. 3 alebo § 8 ods. 5,
b)	svojím zásahom vyradí elektronickú registračnú pokladnicu alebo pokladnicu e-kasa klient z prevádzky,
c)	na evidenciu prijatej tržby používa elektronickú registračnú pokladnicu, ktorá nespĺňa požiadavky podľa § 4 ods. 1 až 4 alebo pokladnicu e-kasa klient, ktorá nespĺňa požiadavky podľa § 4a, alebo nesplní povinnosti uvedené v § 8a,
d)	neodovzdá paragón podľa § 10 ods. 4,
e)	zaeviduje tržbu v elektronickej registračnej pokladnici alebo vo pokladnici e-kasa klient, ale neodovzdá pokladničný doklad podľa § 8 ods. 1, 2, 6, 8 a 9,
f)	odovzdá pokladničný doklad, doklad alebo paragón, ktoré nespĺňajú náležitosti podľa § 8 ods. 1, 2, 6, 8 a 9 alebo § 10 ods. 4 a 6,
g)	nemá knihu elektronickej registračnej pokladnice umiestnenú na predajnom mieste podľa § 2 písm. aw),
h)	nezaeviduje v elektronickej registračnej pokladnici vklad hotovosti podľa § 3 ods. 3 prvej vety alebo v pokladnici e-kasa klient vklad alebo výber hotovosti podľa § 3 ods. 3 druhej vety alebo nesplní povinnosť podľa § 3 ods. 3 tretej vety alebo štvrtej vety,
i)	nepostupuje v súlade s § 3 ods. 4,
j)	nepoužíva elektronickú registračnú pokladnicu alebo pokladnicu e-kasa klient v súlade s § 3 ods. 6 alebo nesplní povinnosť podľa § 3 ods. 7 prvej vety,
k)	nezabezpečí vykonanie povinnej údržby elektronickej registračnej pokladnice podľa § 4 ods. 7,
l)	nesplní povinnosť podľa § 3 ods. 1 druhej vety a tretej vety, § 3 ods. 7 druhej vety ...